CELEX: 62016CN0123
Language: mt
Date: 2016-02-27 00:00:00
Title: Kawża C-123/16 P: Appell ippreżentat fis-27 ta’ Frar 2016 minn Orange Polska SA mis-sentenza mogħtija mill-Qorti Ġenerali (It-Tmien Awla) fis-17 ta’ Diċembru 2015 fil-Kawża T-486/11, Orange Polska SA vs Il-Kummissjoni Ewropea

30.5.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/10
            
         Appell ippreżentat fis-27 ta’ Frar 2016 minn Orange Polska SA mis-sentenza mogħtija mill-Qorti Ġenerali (It-Tmien Awla) fis-17 ta’ Diċembru 2015 fil-Kawża T-486/11, Orange Polska SA vs Il-Kummissjoni Ewropea
   (Kawża C-123/16 P)
   (2016/C 191/12)
   Lingwa tal-kawża: l-Ingliż
   
      Partijiet
   
   
      Appellanti: Orange Polska SA (rappreżentanti: D.M. Beard QC, A. Howard, Barristers, M. Modzelewska de Raad, avukat, P. Paśnik, avukat)
   
      Partijiet oħra fil-proċedura: Il-Kummissjoni Ewropea, Polska Izba Informatyki i Telekomunikacji, European Competitive Telecommunications Association
   
      Talbiet tal-appellanti
   
   
               —
            
            
               tannulla s-sentenza tal-Qorti Ġenerali;
            
         
               —
            
            
               tannulla d-deċiżjoni fl-intier tagħha; u sussidjarjament,
            
         
               —
            
            
               tannulla l-Artikolu 2 tad-deċiżjoni fl-intier tiegħu, jew sussidjarjament,
            
         
               —
            
            
               tnaqqas l-ammont tal-multa li hija ffissata fih meta jkun xieraq, jew sussidjarjament
            
         
               —
            
            
               tirrinvija d-deċiżjoni dwar il-multa quddiem il-Kummissjoni; u
            
         
               —
            
            
               tikkundanna lill-Kummissjoni għall-ispejjeż.
            
         
      Aggravji u argumenti prinċipali
   
   Insostenn tal-appell tagħha l-appellanti tinvoka tliet aggravji: l-ewwel aggravju jikkontesta l-validità tal-mertu tat-talba dwar l-eżistenza ta’ ksur fid-deċiżjoni kkontestata tal-Kummissjoni, filwaqt li ż-żewġ aggravji l-oħra jirrigwardaw l-ammont tal-multa imposta skont l-Artikolu 2 tad-deċiżjoni.
   
               a.
            
            
               L-ewwel nett, l-appellanti ssostni li l-Qorti Ġenerali wettqet żball ta’ liġi u fir-raġunament billi ma talbitx lill-Kummissjoni li tipprova li hija għandha interess ġuridiku sabiex tkompli bl-investigazzjoni tagħha u bl-adozzjoni ta’ deċiżjoni [li tikkonstata] ksur f’dak li jirrigwarda l-aġir fil-passat.
            
         
               b.
            
            
               It-tieni nett, il-Qorti Ġenerali wettqet ċertu numru ta’ żbalji ta’ liġi u/jew żnaturat il-provi billi sostniet l-evalwazzjoni mwettqa mill-Kummissjoni tal-effetti tal-ksur għall-finijiet tal-kalkolu tal-ammont tal-multa.
            
         
               c.
            
            
               It-tielet nett, il-Qorti Ġenerali wettqet żbalji ta’ liġi u manifestament wettqet evalwazzjoni żbaljata tal-provi billi rrifjutat li tirrikonoxxi l-investimenti li wettqet Orange bil-għan li tiġi mnaqqsa l-multa minħabba ċirkustanzi attenwanti.